Google image Afg‘oniston sharqida o‘tkazilgan maxsus jangovar amaliyot chog‘ida IShID radikal guruhi a’zosi bo‘lgan 30dan ortiq jangari yo‘q qilingan, deb xabar qilmoqda Khaama Press agentligi. Mahalliy hokimiyat vakillarining xabarlariga ko‘ra, 10-iyul kuni Nangarxar viloyatining ikkita tumanida o‘tkazilgan harbiy amaliyot natijasida 31 nafar jangari o‘ldirilgan. Ularning qurollari va o‘q-dorilari ham yo‘q qilingan. Jangarilar jasadlari orasida xorijiy millat vakillariga tegishli mayyitlar ham borligi aytilmoqda. Shu bilan birga, harbiylar tomonidan berilgan qurbonlarga oydinlik kiritilmagan.